Το **Ραβαλπίντι** (παντζ. راولپݨڈى, ούρ. راولپنڈى), γνωστό στην καθομιλουμένη ως **«Πίντι»** (پݨڈى), είναι μεγάλη πόλη του Πακιστάν, στην Επαρχία Παντζάμπ. Είναι η τέταρτη μεγαλύτερη σε πληθυσμό πόλη του Πακιστάν, ενώ η μητροπολιτική περιοχή Ισλαμαμπάντ-Ραβαλπίντι είναι επίσης η 4η σε πληθυσμό μητροπολιτική περιοχή της χώρας. Το Ραβαλπίντι βρίσκεται δίπλα στην πρωτεύουσα του Πακιστάν Ισλαμαμπάντ και οι δύο πόλεις είναι γνωστές ως οι «δίδυμες πόλεις» εξαιτίας των ισχυρών κοινωνικών και οικονομικών δεσμών μεταξύ τους.

Το Ραβαλπίντι είναι κτισμένο στο χαμηλό υψίπεδο Ποτοχάρ, γνωστό για την αρχαία βουδιστική κληρονομιά του, ιδίως η γειτνιάζουσα πόλη Τάξιλα – ένα Μνημείο Παγκόσμιας Κληρονομιάς. Η πόλη καταστράφηκε κατά την εισβολή του Μαχμούντι του Γκάζνι, προτού καταληφθεί από τους Γκαχάρους το 1493. Το 1765 οι Γκαχάροι ηττήθηκαν και η πόλη πέρασε υπό τον έλεγχο των Σιχ, καθιστάμενη βαθμιαία μείζων πόλη της Αυτοκρατορίας των Σιχ με έδρα τη Λαχόρη. Η πόλη εντάχθηκε στις Βρετανικές Ινδίες το 1849 και το 1851 έγινε η έδρα της μεγαλύτερης φρουράς του στρατού των Βρετανικών Ινδιών. Μετά τον διαχωρισμό των Ινδιών σε Ινδία και Πακιστάν το 1947, η πόλη έγινε έδρα της Γενικής Διοικήσεως του Πακιστανικού Στρατού, διατηρώντας έτσι τον χαρακτήρα της ως μείζονος στρατιωτικού κέντρου.

Το κτίσιμο της νέας πρωτεύουσας του Πακιστάν, του Ισλαμαμπάντ, το 1961, οδήγησε σε αύξηση των επενδύσεων στο Ραβαλπίντι, που για μερικούς μήνες διετέλεσε και προσωρινή πρωτεύουσα της χώρας, μέχρι την ολοκλήρωση του Ισλαμαμπάντ. Το σύγχρονο Ραβαλπίντι είναι κοινωνικοοικονομικά αλληλένδετο με το Ισλαμαμπάντ και τη μείζονα μητροπολιτική περιοχή. Η πόλη φιλοξενεί επίσης πολυάριθμες προαστιακές οικιστικές αναπτύξεις, που χρησιμεύουν ως στέγη για εργαζόμενους στο Ραβαλπίντι. Ως κόμβος των αυτοκινητοδρόμων M1 και M2, και διαθέτοντας το Διεθνές Αεροδρόμιο Μπεναζίρ Μπούτο, το Ραβαλπίντι αποτελεί ένα από τα μεγαλύτερα κέντρα λοτζίστικς, μεταφορών και συγκοινωνιών του βόρειου Πακιστάν.

Από την άλλη, η πόλη έχει ιστορικά *χαβέλι* (μέγαρα με παραδοσιακή αρχιτεκτονική) και τεμένη, ενώ από αυτή εξορμούν τουρίστες για να επισκεφθούν το Φρούριο Ρόχτας, το Αζάντ Κασμίρ, τα Τάξιλα και το Γκιλγκίτ-Μπαλτιστάν.

Παραπομπές
----------

1. ↑  www.pbscensus.gov.pk/sites/default/files/population\_of\_major\_cities\_census\_2017%20\_0.pdf. Αρχειοθετήθηκε από το πρωτότυπο στις 29  Αυγούστου 2017.
2. ↑  «Rawalpindi |». Αρχειοθετήθηκε από το πρωτότυπο στις 6 Μαρτίου 2019. Ανακτήθηκε στις 5 Ιουλίου 2020.
3. ↑  «Αρχειοθετημένο αντίγραφο». Αρχειοθετήθηκε από το πρωτότυπο (PDF) στις 25 Δεκεμβρίου 2018. Ανακτήθηκε στις 5 Ιουλίου 2020.
4. ↑  «Rawalpindi: History behind a bustling city». 26 Αυγούστου 2012. Ανακτήθηκε στις 24 Σεπτεμβρίου 2016.
5. ↑  «Rawalpindi: History behind a bustling city». Ανακτήθηκε στις 18 Ιουνίου 2016.
6. ↑  Junaidi, Ikram (23 Οκτωβρίου 2015). «What is being built on GHQ land?». *www.dawn.com*. Ανακτήθηκε στις 18 Ιουνίου 2016.
7. ↑  «The lost Jewish history of Rawalpindi». Αρχειοθετήθηκε από το πρωτότυπο στις 24 Φεβρουαρίου 2016. Ανακτήθηκε στις 24 Σεπτεμβρίου 2016.
8. ↑  Planet, Lonely. «History of Islamabad & Rawalpindi – Lonely Planet Travel Information». *www.lonelyplanet.com*. Ανακτήθηκε στις 18 Ιουνίου 2016.
9. ↑  Abbasi, Aamir Yasin | Kashif (8 Ιουλίου 2015). «Rawalpindi-Islamabad metro bus project not waterproof». *www.dawn.com*. Ανακτήθηκε στις 18 Ιουνίου 2016.
10. ↑  «Furniture». *Scribd*. Ανακτήθηκε στις 24 Σεπτεμβρίου 2016.
11. ↑  «New Islamabad Airport: 'Faulty' airport design stirs Senate debate – The Express Tribune». *The Express Tribune*. 18 Ιουνίου 2016. Ανακτήθηκε στις 18 Ιουνίου 2016.
12. ↑  Kalhoro, Zulfiqar Ali (13 Ιουνίου 2015). «The havelis of Potohar: Pakistan's opportunity to promote heritage tourism». *www.dawn.com*. Ανακτήθηκε στις 18 Ιουνίου 2016.
13. ↑  Reporter, A (20 Μαρτίου 2013). «NCA to document Potohar history». *www.dawn.com*. Ανακτήθηκε στις 18 Ιουνίου 2016.
14. ↑  Shamil, Taimur (16 Οκτωβρίου 2015). «The temples of Rawalpindi: Old wisdom in a new world». Ανακτήθηκε στις 24 Σεπτεμβρίου 2016.

Εξωτερικοί σύνδεσμοι
--------------------

* Επίσημος ιστότοπος των τοπικών αρχών
* Το Rawalpindi στην *Britannica Online Encyclopedia*

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 143070397
* LCCN: n80150834
* GND: 4347440-8
* SUDOC: 261756060
* NKC: ge1059104

 |

 |